ร้านสเต็กที่มีสาขาค่อนข้างเยอะในตัวอำเภอหาดใหญ่และใกล้เคียง ซึ่งหนึ่งสาขานี้ที่ มอ หาดใหญ่ใกล้ เอาใจนักศึกษาและคนทำงานบริเวณใกล้เคียงน่ะ

ที่ตั้ง ถนนปุณณกัณฑ์ ใกล้ประตู 109 มอ หาดใหญ่ สังเกตร้านเพชรจิวเวอร์รี่ถ้ามาจากประตู 108 ขวามือ ถ้าออกมาจาก มอ ร้านจะอยู่ซ้ายมือเลยค่ะ สังเกตได้ไม่ยาก

บรรยากาศและที่จอดรถ ตกแต่งเรียบง่าย ร้านกระจกใส มีแอร์และแบบนอกร้านในส่วนข้างหน้าไม่แนะนำ ยุงและแมลงวันเยอะ ที่ร้านมีสองชั้น ที่นั่งเพียงพอที่จะรองรับ มาแบบคู่ หมู่ คณะและ ครอบครัว ซึ่งประดับประดาไปด้วยรูปภาพที่ดูสบายตาและเคล้าเพลงที่เปิดมาเรื่อยๆสำหรับที่จอดรถก้หน้าร้าน ข้างถนน และในซอยได้เลย

บริการ พนักงานคล่องแคล่ว รวดเร็ว พูดจาดี

เมนู สเต็ก หลากหลายแบบในการปรุง เช่น สไปชี่ พริกไทดำ ฯลฯ โดยมีเนื้อสัตว์ทั้ง ปลา ไก่ เนื้อ หมู สุกมากน้อยสั่งได้เลย นอกจากนี้ก็มีพวกอาหารทะเล ซีฟูดส์ทอดกรอบ และเสริมด้วยพวกกลุ่มไส้กรอกต่างๆ เลือกเอาเลยว่าเราชอบแบบไหนเลือกแมทตามที่ชอบได้
พวกสลัด ก็มี ซีซ่าสลัด สลัดรวม ฯลฯ
ซุป ผักโขม ข้าวโพด แนวๆอบชีสก็เยอะ เช่น ผักโขมอบชีส หยนิวซีแลนด์แบบนี้
ประเภทเส้น สปาเก็ตตี้ เช่น ขี้เมา คาโบนาร่า
ของทานเล่นก็มี เฟรนฟราย นัตเกต มันบด หอมทอด ฯลฯ และของหวานก็มีน่ะ
หรือถ้ามีเมนูหรือเซ็ตที่ทางเลือกตรงใจแล้วเลือกสั่งได้เลยน่ะค่ะ อาจจะปรับเปลี่ยนออฟชั่นเสริมพวกสลัด หรือ หอมทอด ได้ แต่ถ้าเปลี่ยนไม่อยู่ในเซทอาจจะเพิ่มราคามาบ้าง
เครื่องดื่ม น้ำเปล่า อัดลม น้ำหวาน

รสชาติ สเต็กปลานุ่ม น้ำสลัดข้น ผักสด และหอมทอดหวาน มันกรอบอร่อย เมนูปลาดอลลี่ย่างบีบมะนาวตัดใส่น้ำสลัดหวานข้นมัน เข้ากันดีใช้ได้ ส่วนสไปชี่ไก่ย่าง แซ่บเนื้อแน่น เข้าเครื่องดี เครื่องเคียงเป็นส้มตำ รสหวาน เค็ม เผ็ดตาม เปรี้ยวหน่อยๆ ก็ใช้ได้น่ะ ส่วนอีกวันลองมากินสเต็กเนื้อแบบ medium rare คุณภาพเนื้อไม่ค่อยดีเท่าไหร่ค่ะ ออกติดมันและส่วนเอ็นๆมากไปหน่อย แต่หมักได้เข้าเครื่องเข้มข้นดี ถ้าทางผ่านมาทาง  มอ หาดใหญ่ ก็แวะมาชิมกันได้